**Valga Vallavalitsuse 01.03.2023 istung**

**Muuta** Valga Lasteaed Kasek hoolekogu 2022/2023. õppeaasta Sinilille rühma lapsevanemate esindaja. Uus esindaja on Marina Kisljakova.

**Kinnitada** kogukonna arengu projektitoetuse taotlusvoorude toetussummad alljärgnevalt:
I taotlusvoor – 6000 eurot, II taotlusvoor – 7900 eurot, III taotlusvoor – 7900 eurot, IV taotlusvoor – 7900 eurot ja kinnitada kogukonnakomisjoni halduskuludeks, külavanemate ja kogukonna võrgustiku arendamiseks ning kogukonna ühis- ja maineprojektideks 2300 eurot.

**Kehtestada** Valga valla eelarvest makstava huvihariduse ja huvitegevuse toetuse määraks 2023. aasta I, II ja IV kvartalis ühe noore kohta väljaspool Valga linna piirkonda elavale noorele kuni 150 eurot ja lasterikka pere õppurile, kelle elukoht asub Valga linnas kuni 45 eurot.

**Väljastada** kasutusluba Käägimäe päikeseelektrijaamale ja Petseri tn 30 kinnistul asuvale elamule.

**Kehtestada** alates 13. märtsist 2023 teede kahjustamise vältimiseks Valga valla kohalikel teedel koormuspiirang 7 tonni.

**Määrata** Valga maakonnas Valga vallas Valtina külas asuvale teele kohanimeks Patupera tee.

**Võõrandada** avaliku enampakkumise korras järgmine vallale kuuluv vara:

* korteriomand Julius Kuperjanovi tn 3a-26, Valga linn, Valga vald, alghinnaga 15 000 eurot, tagatisraha 1500 eurot;
* korteriomand Kungla tn 17-5, Valga linn, Valga vald, alghinnaga 2500 eurot, tagatisraha 250 eurot;
* korteriomand Tehnika tn 5-2, Valga linn, alghinnaga 2500 eurot, tagatisraha 250 eurot;
* kinnistu Roosi tn 10b, Tsirguliina alevik, Valga vald, kinnistu suurus 1290 m2, kasutusotstarve elamumaa alghinnaga 1500 eurot, tagatisraha 150 eurot.

**Anda** eelläbirääkimistega pakkumise korras kasutusse Valga vallale kuuluvas hoones asukohaga Kungla tn 12, Valga linn asuvad ruumid nr 103−108 ja 110−114, üldpinnaga 182,3 m2 järgmistel tingimustel:

* päevaste ja ööpäevaringsete sotsiaalteenuste osutamine puuetega ja erivajadustega täisealistele isikutele;
* üüri alghind 2,5 eurot ühe ruutmeetri eest kuus, millele lisanduvad kõrvalkulud; kasutusse andmise tähtaeg 5 aastat arvates lepingu sõlmimisest.